8 भारतीय अभिनेत्रियाँ जो अपने धर्मार्थ कार्य के लिए जानी जाती हैं

विश्व में अनेक धर्मार्थ संस्थाएँ हैं जो लोगों के भले के लिए, उनके उत्थान के लिए कार्य करती हैं। किसी भी आपदा के समय ये संस्थाएँ पूरे जोश के साथ पीड़ितों की सेवा में जुट जाती हैं। भारत में भी ऐसी अनेक संस्थाएँ हैं। यह संस्थाएँ आपदा के समय पीड़ितों की मदद करने के साथ दूर-दराज के इलाकों में शिक्षा तथा चिकित्सा का प्रसार करने के साथ लोगों की आर्थिक मदद भी करती हैं। इन संस्थाओं को अनेक धनी लोगों से सहायता मिलती है। हमारा फिल्म जगत भी इससे अछूता नहीं है। अनेक अभिनेता और अभिनेत्रियाँ धर्मार्थ संस्थाओं से जुड़े हैं। आज हम ऐसी ही कुछ अभिनेत्रियों के विषय में बताने जा रहे हैं।

शबानाआजमी

प्रसिद्ध कवि और शायर कैफी आजमी की पुत्री शबाना आजमी ने यू.पी. के गाँव मिजवान के नाम पर अपनी धर्मार्थ संस्था का नामकरण किया है। यह संस्था उन बच्चों को शिक्षित करती है जो शिक्षा से वंचित हैं। इन्होंने मिजवान गाँव में गरीब बच्चों के लिए विद्यालय, कालेज और कम्प्यूटर संस्था खोलने के साथ ही वहाँ की महिलाओं को आत्म निर्भर बनाने के लिए चिकनकारी और सिलाई केंद्र भी खोला है।

दीयामिर्जा

सन 2000 की ‘मिस इंडिया एशिया पैसिफिक’ सम्मान की विजेता दीया मिर्जा एक प्रमुख अभिनेत्री हैं। लेकिन यह अपने अभिनय से अधिक अपने धर्मार्थ कार्यों के लिए चर्चा में रहती हैं। इन्होंने एडस के विषय में जनता में जागरूकता फैलाने के कार्यक्रम में सक्रिय भाग लिया। साथ ही कन्या भ्रूण हत्या को रोकने में आंध्र प्रदेश सरकार के साथ प्रचार किया। यह कैंसर पेशंटस एंड एसोसिएशन, क्राई और पेटा से जुड़ी हैं। साथ ही यह हरित पर्यावरण की प्रवक्ता भी हैं।

विद्याबालन

विद्या बालन एक बेहतरीन अदाकारा होने के साथ-साथ सामाजिक कार्यों में भी हिस्सा लेती हैं। यह स्वच्छ पेयजल तथा स्वच्छता की ब्रांड एंबेसडर हैं। यह इन सभी कार्यों का रेडियो और टेलीविजन पर विज्ञापन के माध्यम से प्रचार कर रही हैं।