9 साधारण महिलाएँ जो कुछ असाधारण कर रही हैं

हर इंसान साधारण से असाधारण बनने का इच्छुक होता है। साधारण से असाधारण बनने का एकमात्र सूत्र कठिन परिश्रम है। जो इंसान विघ्नों से हारकर बैठ जाता है वह साधारण ही रहता है। लेकिन जो इंसान खतरों का सामना कर लगातार प्रयास कर विघ्नों को पार करता है वह असाधारण हो जाता है। आज हम ऐसी कुछ साधारण महिलाओं के विषय में चर्चा करने जा रहे हैं जो अपने प्रयासों से कुछ असाधारण कर गईं।

प्रीतिपाटकर

साधारण से असाधारण करने की सूची में हमारा पहला नाम है 1964 में मुंबई में जन्मी प्रीति पाटकर का जिन्हें प्रीति ताई के नाम से भी जाना जाता है। प्रीति ताई एक साधारण गृहणी हैं जिन्होंने मुंबई के लाल बत्ती इलाके में एक संस्था आरंभ की है। यहाँ की कामगार महिलाओं के बच्चों के लिए उन्होंने बाल देख-भाल केन्द्र आरंभ किया है। इन्होंने प्रेरणा संस्था की स्थापना की है जो यौन-शोषण और तस्करी के शिकार बच्चों की सुरक्षा का कार्य करती है।

प्रतिमादेवी

पिछले 30 वर्षों से दिल्ली में रहने वाली प्रतिमा देवी कूड़ा बिनने का काम करती हैं। इनके लगभग 400 मित्र हैं जिनकी देखभाल में यह अपना सारा धन और समय खर्च करती हैं। इनके मित्र इनके घर के आस-पास के कुत्ते हैं। दिल्ली में यह ‘दिल्ली की डाॅग लेडी’ के रूप में जानी जाती हैं।

रिचासिंह

रिचा सिंह के अनुसार चुनौती वाले कार्य तथा कठिन समस्याएँ उन्हें आकर्षित करते हैं। उन्हें ऐसी समस्याएँ सुलझाना और उनका सरल समाधान ढूँढना पसंद है। आई.आई.टी. की पूर्व छात्रा रिचा ने अवसाद से लड़ रहे देश की 36 प्रतिशत आबादी के कष्ट को समझते हुए योर दोस्त डाट काम की स्थापना की जो अवसाद ग्रसित लोगों की समस्याओं का सरल समाधान बताती है।